b'\n_START_ARTICLE_\nNagant M1895\n_START_SECTION_\nIstorija\n_START_PARAGRAPH_\nL\xc3\xa9on Nagant ir jo brolis Emile buvo \xc5\xbeinomi Rusijos karin\xc4\x97ms \xc5\xbeinyboms, nes dalyvavo konkurse rusi\xc5\xa1kam armijos \xc5\xa1autuvui sukurti, kurio d\xc4\x97ka buvo sukurtas 1891\xc2\xa0m. Mosino \xc5\xa1autuvas. Nagano revolveris tapo standartiniu Rusijos kariuomen\xc4\x97s ir policijos asmeniniu ginklu, o v\xc4\x97liau pla\xc4\x8diai buvo naudotas Raudonojoje Armijoje ir kitose j\xc4\x97gos strukt\xc5\xabrose (\xc4\x8ceka, OGPU, NKVD)._NEWLINE_Pirmiausia Nagano revolveriai buvo gaminti Lje\xc5\xbee (Belgija), bet v\xc4\x97liau j\xc5\xb3 gamyba buvo perkelta \xc4\xaf Rusij\xc4\x85._NEWLINE_1933\xc2\xa0m. Nagano revolverius \xc4\x97m\xc4\x97 keisti Tokarevo pistoletas TT, bet naganai ir toliau buvo pla\xc4\x8diai gaminami ir naudojami, pvz., Antrajame pasauliniame kare._NEWLINE_Dar ir dabar kai kur Rusijoje naganus naudoja\xc2\xa0\xe2\x80\x93 Rusijos gele\xc5\xbeinkeliai, kai kur atkampiuose rajonuose\xc2\xa0\xe2\x80\x93 milicija._NEWLINE_Nagano revolverio vamzd\xc5\xbeio u\xc5\xbesandarinimo sistema leido naudoti duslintuvus._NEWLINE_Antrojo pasaulinio karo metais TSRS \xc5\xbevalgybiniai daliniai ir diversantai naudojo naganus su garso duslintuvais (vadintais Bramito \xc4\xaftaisais). Kaip ir kitus begarsius ginklus (pvz., Sten Mk VIS), trof\xc4\x97jinius naganus naudojo ir hitlerin\xc4\x97 Vokietija. Naganus su duslintuvais naudojo taip pat ir Vietkongo partizanai. Naganas su duslintuvu yra C\xc5\xbdV muziejuje Lenglyje (JAV).'